S-2/2012

Ár 2012, miðvikudaginn 25. janúar, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 2/2012: Ákæruvaldið (S-kvk-nf I-kvk-nf G-kvk-nf) gegn P-kk-þgf I-kk-þgf H-kk-þgf (H-kvk-nf S-kvk-nf B-kvk-nf hdl.), sem tekið var til dóms í sama þinghaldi.

Málið er höfðað með tveimur ákæruskjölum lögreglustjórans á höfuðborgarsvæðinu, á hendur P-kk-þgf I-kk-þgf H-kk-þgf, kt. 000000-0000, Höfðabakka 1, Reykjavík.

Málið er í fyrsta lagi höfðað með ákæru, dagsettri 22. febrúar 2011, „fyrir eftirgreinda þjófnaði framda á árinu 2010 í Reykjavík, nema annars sé getið:

1.

Föstudaginn 11. febrúar stolið fartölvu að verðmæti um 150.000 kr. á læknastofu að Lágmúla 5.

M. 007-2010-9514

2.

Föstudaginn 19. mars stolið rúmfötum að verðmæti 2.990 kr. í verslun Rúmfatalagersins ehf., Smáratorgi 1, Kópavogi.

M. 007-2010-17456

3.

Föstudaginn 15. maí stolið hljómtækjum að verðmæti 33.800 kr. í verslun Elkó, Skeifunni 7.

M. 007-2010-33591

4.

Fimmtudaginn 23. september stolið 3 diskum með tölvuleikjum að verðmæti samtals 20.597 kr. í verslun Skífunnar, Kringlunni 4-12.

M. 007-2010-61599

Telst þetta varða við 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.

Í málinu er þess krafist af hálfu Byko, kt. 000000-0000, að ákærði verði dæmdur til greiðslu skaðabóta að fjárhæð 33.800 ásamt vöxtum samkvæmt 8. gr. vaxtalaga nr. 38, 2001 og samkvæmt 9. gr., sbr. 1. mgr. 6. gr., að liðnum mánuði frá birtingu kröfunnar til greiðsludags.“

Í öðru lagi er málið höfðað með ákæru, dagsettri 10. janúar 2012, „fyrir eftirtalin auðgunarbrot framin í Kópavogi og Reykjavík á árinu 2011:

I.

1. Fyrir þjófnað, með því að hafa fimmtudaginn 3. febrúar í versluninni Elko, Lindum í Kópavogi, stolið flakkara af gerðinni IOMEGA að verðmæti kr. 34.995.

M. 007-2011-9375

Telst þetta varða við 244. gr. almennra hegningarlaga nr. 19, 1940.

II.

Fyrir gripdeild, með því að hafa:

2. Þriðjudaginn 22. mars í versluninni Elko, Skeifunni 7 í Reykjavík, tekið 7 Playstation tölvuleiki samtals að verðmæti kr. 76.965,- og farið með þá út úr versluninni án þess að greiða fyrir vörurnar.

M. 007-2011-19246

3. Síðar sama dag og á sama stað og getur um ákærulið II. 2, tekið 5 Playstation tölvuleiki samtals að verðmæti kr. 53.975,- og farið með þá út úr versluninni án þess að greiða fyrir vörurnar.

M. 007-2011-19243

Telst þetta varða við 245. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkröfur:

Í málinu gerir H-kk-nf B-kk-nf, kt. 000000-0000 f.h. Byko, kt. 000000-0000 þá kröfu að ákærða, P-kk-þgf I-kk-þgf H-kk-þgf verði gert að greiða skaðabætur, svo sem hér greinir:

1. Að fjárhæð kr. 34.995,- auk vaxta samkvæmt 8. gr. laga um vexti og verðtryggingu nr. 38, 2001, frá tjónsdegi 3. febrúar 2011 en eftir það dráttarvaxta skv. 9. gr. sömu laga að liðnum mánuði frá birtingu kröfunnar til greiðsludags.

M. 007-2011-9375

2. Að fjárhæð kr. 76.995,- auk vaxta samkvæmt 8. gr. laga um vexti og verðtryggingu nr. 38, 2001, frá tjónsdegi 25. mars 2011 en eftir það dráttarvaxta skv. 9. gr. sömu laga að liðnum mánuði frá birtingu kröfunnar til greiðsludags.

M. 007-2011-19246

3. Að fjárhæð kr. 53.975,- auk vaxta samkvæmt 8. gr. laga um vexti og verðtryggingu nr. 38, 2001, frá tjónsdegi 25. mars 2011 en eftir það dráttarvaxta skv. 9. gr. sömu laga að liðnum mánuði frá birtingu kröfunnar til greiðsludags.

M. 007-2011-19243“.

Í máli þessu eru tvær bótakröfur sem starfsmenn Byko ehf., þeir H-kk-nf B-kk-nf og S-kk-nf M-kk-nf G-kk-nf, hafa gert fyrir hönd félagsins á hendur ákærða, eins og að ofan greinir. Bótakrefjendur eru ólöglærðir starfsmenn öryggisdeildar Byko ehf. og hafa ekki réttindi til málflutnings.

Um skaðabótakröfur í sakamáli fer eftir XXVI. kafla laga um meðferð sakamála og jafnframt eftir lögum um meðferð einkamála nr. 91, 1991, eftir því sem við á. Samkvæmt 4. mgr. 17. gr. laga um meðferð einkamála nr. 91, 1991 koma stjórnendur félaga, stofnana eða samtaka fram einir eða fleiri í sameiningu sem fyrirsvarsmenn slíkra aðila eftir því sem leiðir af almennum reglum. Samkvæmt 1. mgr. 2. gr. laga um lögmenn nr. 77, 1998 segir að ef aðili fer ekki sjálfur með mál sitt fyrir dómi eða sá sem að lögum getur verið fyrirsvarsmaður hans í dómsmáli verði ekki öðrum en lögmanni falið að gæta þar hagsmuna hans. Gerð skaðabótakröfu er málssókn af hálfu þess sem hana setur fram og hluti af meðferð málsins fyrir dómi. Umrædda starfsmenn brast bæði fyrirsvars- og málflutningshæfi til þess að setja fram bótakröfurnar í málinu. Ber því að vísa þeim frá dómi.

Málavextir

Ákærði hefur skýlaust játað þau brot sem hann er saksóttur fyrir. Hefur hann orðið sekur um verknaði þá sem lýst er í ákærunni og réttilega eru þar færðir til refsiákvæða. Ákærði hefur nokkrum sinnum verið dæmdur fyrir þjófnað og fleiri hegningarlagabrot. Þykir refsing hans hæfilega ákveðin fangelsi í 5 mánuði.

Dæma ber ákærða til þess að greiða verjanda sínum, H-kvk-þgf S-kvk-þgf B-kvk-þgf hdl., 100.000 krónur í málsvarnarlaun að meðtöldum virðisaukaskatti.

Annan sakarkostnað hefur ekki leitt af málinu.

DÓMSORÐ:

Ákærði, P-kk-nf I-kk-nf H-kk-nf, sæti fangelsi í 5 mánuði.

Ákærði greiði verjanda sínum, H-kvk-þgf S-kvk-þgf B-kvk-þgf hdl. 100.000 krónur í málsvarnarlaun.

P-kk-nf G-kk-nf.